Duski Samad

Buya Duski Samad (, nama lahir: Dusqu Samad; ) adolah ulama, politisi, jo tokoh pergerakan kamerdekaan Indonesia nan manjadi anggota Muhammadiyah. Inyo mamulai kiprah politiknyo di Persatuan Muslimin Indonesia salamo limo tahun sabalun akhianyo bagabung ka Majelis Syuro Muslimin Indonesia (Masyumi). Inyo ikuik dalam Pemilu 1955 dan tapiliah manjadi anggota Konstituante pado 1956.

Kahidupan awal 
Duski Samad lahia jo namo Dusqu Samad di Kampuang Aie Angek, Maninjau, Tanjung Raya, Onderafdeeling Oud Agam pado hari Kamih, 23 September 1905 pukua limo sore (dalam biografi Konstituante tatulis kalahirannyo tanggal 23 Agustus 1905). Inyo marupoan anak kaampek dari anam kakak baradiak, yaitu Ahmad Rasyid, Abdul Wahab, Abdul Aziz, Abdul Razak, jo Fatimah. Ayahnyo adolah saurang ulama banamo Haji Abdul Samad Al-Kusai dan ibunyo banamo Siti Abbasyiyah atau lebih dikenal joUncu Lumpur nan marupoan istri kaduo dari Abdul Samad.

Namo Dusqu Samad diagiah dek ayahnyo nan barasa dari namo "Dasuqi" (), saurang panulih buku Aqidah Islamiyah. Katiko manjadi pelajar di suatu perguruan Islam di Padang Panjang, inyo maubah namanyo surang manjadi "Dusqi Samad" untuak maringkas palafalan dan mamudahan panggilannnyo.

Pandidikan 
Pandidikannyp dimulai katiko basikolah di Tweede Inlandsche School/Sekolah 2e Klasse. Sasudah lulus, inyo manaruihan pandidikan ka Sakolah Menengah Islam Sumatra Thawalib. Di Thawalib, inyo sempat terpengaruh jo propaganda kumunih.

Kiprah 
Sasudah manyalasaian pandidikannyo, Duski bakarajo sabagai guru di Sumatra Thawalib dari tahun 1928 hinggo 1930. Sasudah itu, inyo mulai terlibat aktif dalam dunia politik malalui Persatuan Muslimin Indonesia salamo limo tahun, hinggo akhirnyo mamutuihan istirahat bapolitik untuak manjadi mubalig atau pendakwah pado 1935 sampai 1945. Katerlibatannyo dalam organisasi tetap balanjuik. Sasudah maso pandudukan Japang, tapeknyo pado tahun 1942, inyo bagabuang jo Muhammadiyah.

Pado 25 Desember 1945, Duski basamo jo Malik Ahmad mambantuak barisan pamuda nan dikenal jo namo Laskar Hizbullah. Salamo parang kamerdekaan Indonesia, inyo diangkek sabagai Pimpinan Tertinggi Hizbullah Fi-Sabilillah untuak daerah Sumatera Tengah dari tahun 1945 sampai 1949. Inyo parnah pai mancari bantuan parsenjataan ka Aceh basamo Mayor Maksum. Inyo baliak ka galanggang politik dengan manjadi anggota Partai Masyumi sajak 1946 hingga 1947.

Maningga dunia 
Duski meninggal dunia pada 3 Mei 1985 di Jakarta. Hamka mengenang Duski sebagai "mubalig ulung yang telah menyediakan segenap tenaganya menegakkan agama".

Rujuakan 

Guru Indonesia
Aktivis Indonesia
Pajuang kamerdekaan Indonesia
Politikus Indonesia
Politikus Partai Masyumi
Anggota Konstituante Republik Indonesia
Tokoh Minangkabau
Tokoh dari Agam
Mubalig Indonesia
Tokoh Muhammadiyah
Ulama Indonesia
Tokoh Masyumi